Boeing 767

Boeing 767 je osobné dopravné lietadlo vyrábané spoločnosťou Boeing Commercial Airplanes. Boeing 767 bol predstavený verejnosti približne v tom istom čase ako jeho užší súrodenec Boeing 757. Kabína modelov 757 a 767 je veľmi podobná, a preto piloti s oprávnením lietať na Boeingoch 757 môžu lietať aj s modelom Boeing 767 bez preškoľovania.

Najnovší model Boeing 787 sa stal nástupcom práve modelu Boeing 767.

V júli 2016 mal Boeing Commercial Airplanes spolu 1 170 objednávok na tento model a 1 089 z nich bolo dodaných.

 Varianty 

767-200 je prvý model z rodiny Boeing 767. Výroba tohto modelu sa začala v roku 1978 a používal sa v rokoch 1981 až 1994. Tento model nemá priameho nástupcu, ale je nahradený modelom Boeing 787-3.

767-200ER je verzia Boeingu 767-200 s dlhším doletom používaná od roku 1994. Stal sa prvým modelom Boeingu 767, ktorý uskutočnil celý transatlantický let. Počas svojej existencie prekonal niekoľko diaľkových letov pre dvojmotorové lietadlá. Táto verzia je nahradená modelom Boeing 787-8.

767-300 je predĺžená verzia Boeingu 767 vyrobená pre Japan Airlines. Prvý let absolvoval 14. januára 1986.

767-300ER je predĺžená verzia modelu 767-300. V roku 1995 Boeing 767-300ER absolvoval ako prvý Boeing 767 transpacifický let.

767-300F je nákladná verzia modelu Boeing 767-300ER vyrobená pre United Parcel Service.

767-400ER je ďalšia verzia s dlhým doletom, ktorá vyplnila medzeru na trhu a v spoločnostiach Delta Air Lines a Continental Airlines nahradila flotilu lietadiel Lockheed L-1011 a McDonnell Douglas DC-10.

KC-767 Tanker Transport je model lietadla Boeing 767 určený na dopĺňanie a prepravu paliva vo vzduchu. Tento model používajú Japan Self-Defense Forces a Italian Air Force.

 Lietadlo čínskeho prezidenta 
V roku 2000 kúpila čínska vláda Boeing 767-300ER ako lietadlo pre prezidenta. Lietadlo bolo pôvodne vyrobené pre americkú spoločnosť Delta Air Lines, neskôr ho kúpila spoločnosť China United Airlines. Po dodávke pre vládu bolo lietadlo prerobené pre potreby prezidenta v San Antoniu v Texase.

 Nehody 
Lietadlá typu Boeing 767 mali počas existencie 6 nehôd s 568 obeťami a dve bez obetí. Boeing 767 sa päťkrát stal obeťou únosu s 282 obeťami.

26. mája 1991 sa po vzlete z Thajského Bankoku zrútil Boeing 767-300ER Lauda Air 004, kde zomrelo 223 ľudí.  Príčinou bolo že sa počas letu otvoril ľavý obracač ťahu, vďaka skratu v bezpečnostnom systéme obracača.

 Zaujímavosti 
S lietadlom Boeing 767 boli spáchané teroristické útoky 11. septembra 2001. Let č. 11 spoločnosti American Airlines, Boeing 767-223ER havaroval do severnej veže, let č. 175 spoločnosti United Airlines, Boeing 767-222 havaroval do južnej veže WTC.

 Technické údaje 

 Parameter  767-200  767-200ER  767-300  767-300ER  767-300F  767-400ER Posádka  2 Kapacita miest(typická)  181 (tri triedy)224 (dve triedy)255 (s možnosťou až 290) (jedna trieda)  218 (tri triedy) 269 (dve triedy) 350 (jedna trieda)  –  245 (tri triedy)304 (dve triedy)375 (jedna trieda) Náklad  81,4 m³ 22 LD2  106,8 m³ 30 LD2  438 m³ 30 LD2 + 24 paliet  129,6 m³ 38 LD2 Dĺžka  48,5 m  54,9 m  61,4 m Rozpätie krídel  47,6 m  51,9 m Nosná plocha  283,3 m²  290,7 m² Výška trupu  5,41 m Šírka trupu  5,03 m Šírka kabíny (interiér)  4,72 m Maximálna kapacita paliva  63 000 litrov  91 000 litrov  63 000 litrov  91 000 litrov Hmotnosť prázdneho lietadla  80 130 kg  82 380 kg  86 070 kg  90 010 kg  86 180 kg  103 870 kg Maximálna vzletová hmotnosť  142 880 kg  179 170 kg  158 760 kg  186 880 kg  186 880 kg  204 120 kg Maximálny dolet pri max. vzletovej hmotnosti  7 300 km transatlantický  11 825 km transpacifický  7 900 km transatlantický  11 065 km transpacifický  6 025 km transkontinentálny  10 415 km transpacifický Cestovná rýchlosť  Mach 0.80(528 mph, 851 km/h, 459 uzlov)(vo výške 11 000 m) Maximálna cestovná rýchlosť  Mach 0.85(567 mph, 913 km/h, 492 uzlov)(vo výške 11 000 m) Potrebná dĺžka dráhy pre vzletpri max. vzlet. hmotnosti  1 710 m  2 410 m  2 896 m Pohonná jednotka (2×)  P&W JT9D-7R4P&W PW4000-94GE CF6-80AGE CF6-80C2  P&W PW4000-94GE CF6-80C2  P&W JT9D-7R4P&W PW4000-94GE CF6-80AGE CF6-80C2  P&W PW4000-94GE CF6-80C2RR RB211-524H  P&W PW4000-94GE CF6-80C2 Ťah (2×)  GE: 222 kN  PW: 282 kNGE: 276 kN  PW: 220 kN  PW: 282 kNGE: 276 kNRR: 265 kN  PW: 282 kNGE: 282 kN

 Referencie 

 Iné projekty 


 Externé odkazy 
 www.boeing.com
 www.airliners.net 

Kategória:Dopravné lietadlá USA
Kategória:Lietadlá Boeing